
GRAAD 9 Wêreld van Werk
Verskaffer van studie- en loopbaanbefondsing 
Plan vir eie lewenslange leer: Doelwitstelling vir lewenslange leer 
(Les 1)

INLEIDENDE AANTEKENINGE:
Die Les 1 – PowerPoint dek hierdie EEN les, en bevat gedetailleerde notas vir elke skyfie wat jou (die onderwyser) deur die aktiwiteite sal lei. Gebruik die onderstaande LESVOORBEREIDING om jou met betrekking tot jou tydraamwerk te help.

Die volgende aantekeninge is 'n opsomming van die EEN LES:
· Hierdie lesse is ontwikkel om geleentheid vir leerderinteraksie tydens die lesse te skep. Leerders kan die werkkaarte voltooi terwyl hulle deur die onderskeie PowerPoints werk.
· Die Les 1 – Werkkaart dien as 'n informele assessering om te bepaal of 'n leerder die konsepte wat in die les behandel is, verstaan.
· Om jouself deeglik voor te berei om elke les te onderrig, word dit aanbeveel dat jy vooraf tyd neem om na die YouTube-video waarna verwys word (skakel hieronder) te kyk, en deur die PowerPoint-aanbieding, Werkkaart, Werkkaart Memo en die Inhoudsopsomming te gaan.

Verseker die volgende: 
· Leerders moet weet dat die klaskamer VEILIGE PLEK is, en almal moet respek vir mekaar en hul verskille, asook die vrae wat hulle mag hê, toon.
· Jy kan leerders aanmoedig om enige vrae wat hulle mag hê of konsepte waarvan hulle meer wil weet neer te skryf.
· Konsepte moet gebruik word om onderrig te konsolideer en leerders se begrip van die konsepte moet altyd gemonitor word.  
· Bestuur die onderwerp op so 'n manier om die volgende te akkommodeer: leerders se hindernisse tot onderrig en leer, verskillende ouderdomsgroepe, persoonlike ervarings en taalvlakke. Om alle taalvlakke van leerders te akkommodeer is nie moontlik nie aangesien die taalvaardigheidsvlakke van leerders te uiteenlopend is. Daar moet nogtans gepoog word om lesse so te fasiliteer dat betekenisvolle leer wel plaasvind.




LES 1
Voorbereiding (voor die les):
· Herinner leerders om hul notaboeke beskikbaar te hê om aantekeninge te maak waar relevant.
· Verdeel leerders in groepe van VIER vir hierdie les. Dit is vir algemene besprekings en groepaktiwiteite.
· Druk kopieë van die Les 1 - Werkkaart vir hierdie les. Deel die werkkaart aan die begin van die les uit. 
· Onderwysers kan die  Les 1 – PowerPoint en Les 1 – Werkkaart met leerders deel om self deur te werk indien leerders aanlyn is.
· Lees deur Les 1 – Werkkaart MEMO vir antwoorde op Aktiwiteit 1, 2 en 5.
· [bookmark: _heading=h.30j0zll]Moenie die Inhoudsopsomming tot aan die einde van die les uitdeel nie.
· [bookmark: _heading=h.1fob9te]Kyk: https://www.youtube.com/watch?v=cqRoGpSGFwk&t=3s

Lestyd: 
1. INLEIDING (3 min)								(Skyfies 1-2)
Nota aan onderwyser:  Verdeel leerders in groepe van VIER vir hierdie les.
Skyfie 1: Goeiedag, graad 9's! Ek is seker julle begin almal al dink oor die eksamens, maar in hierdie les gaan ons na lewenslange leer kyk, in teenstelling met die leer om die komende eksamens te slaag.  

Skyfie 2: Waaraan dink jy as jy die woorde Lewenslange Leer sien? (d.w.s. gevoelens, gedagtes, assosiasies met hierdie woorde).
(Laat leerders toe om 'n dinkskrum in hul groepe te hou en hulle terugvoer met die klas te deel. Skryf die antwoorde op die bord voordat jy dit in "Positiewe" "Negatiewe" en "Neutrale" konnotasies sorteer – nie almal beskou die konsep van lewenslange leer as positief of negatief nie.) 

2. ONDERRIG EN GROEPAKTIWITEIT (20 min) 				    (Skyfies 3-8)	
Skyfie 3: Wat is die verskil tussen leer en onderrig? 
(Laat leerders toe om 'n dinkskrum in hul groepe te hou en dan hul idees met die klas te deel.)

Leerders voltooi die tabel in Aktiwiteit 1 (Les 1 – Werkkaart) terwyl jy die volgende lees:

Lewenslange leer gee vir ons kennis deur ervaring. Onderrig gee vir ons kennis deur opvoeders. 
Onderrig is meestal formeel, terwyl lewenslange leer deur ons eie ervarings, lees, video's kyk, ensovoorts plaasvind.
Lewenslange leer is basies 'n instink wat ons almal het (of veronderstel is om te hê), terwyl onderrig deur individue verkry word. 
Ons het opvoeders / onderwysers nodig ons op te voed, maar lewenslange leer gaan meer oor die individu wat gemotiveerd is om te leer. Ons stop almal op een of ander tyd in ons lewens met onderrig (hetsy na matriek of universiteit), maar ons hou nooit op leer nie.... vandaar die term lewenslange leer.
Skyfie 4:  Lewenslange leer is dus die "deurlopende, vrywillige en selfgemotiveerde" strewe na kennis vir persoonlike en/of professionele redes.

Skyfie 5: Waarom is dit belangrik om lewenslange leer na te streef? 
Soos in hierdie skyfie voorgestel: "Lewenslange leer is soos 'n boom, hy moet groei andersins sterf hy, daar is nie ‘n middeweg nie."

Skyfie 6: 'n Praktiese voorbeeld van die belangrikheid van lewenslange leer: Wanneer jy na die 50-jarige dokter gaan wat twintig jaar gelede sy graad verwerf het, wil jy nie hê hy/sy moet net staatmaak op wat hy/sy al die jare gelede by geleer het nie. Jy wil hê hy/sy moet hul professionele kennis behou het. Jy vertrou dat hulle tydens die pandemie (in 2020-2021) ingelig is oor COVID, of dat hulle weet watter nuwer medisyne hulle kan voorskryf wat minder newe-effekte het (soos wat die wetenskap verander).

Nog 'n voorbeeld is filmmaker, James Cameron, wat vir ons flieks soos Titanic (in 1997), Avatar (in 2009) en Avatar: The Way of Water (in 2022) gebring het. Hy het probeer om elke fliek verder te laat gaan as wat destyds in filmvervaardiging tegnologies moontlik was. 

Onderwysers kan die volgende skakels as verwysing gebruik: 
· https://lemelson.mit.edu/resources/james-cameron 
· https://www.laloyolan.com/opinion/james-cameron-the-mastermind-behind-a-technological-revolution/article_fbaebda5-6028-5ef4-a33e-1bee94736e3e.html
· https://achievement.org/achiever/james-cameron/ )

As ‘n gehoor wil ons hê dat filmmakers moet aanhou om hul veld te verbeter, om die grense te verskuif. Wat van ander beroepe? Wat van lewensrolle?

Bespreek in julle groepe TWEE van die verskillende beroepe en lewensrolle wat in Aktiwiteit 2 (Les 1 – Werkkaart) gelys word. Een persoon uit elke groep kan van hul groep se antwoorde met die klas deel. 

Verwys na Les 1 – Werkkaart MEMO vir antwoorde.

Welgedaan klas.  Wat ons uit hierdie aktiwiteit leer, is dat ons nooit moet ophou leer nie, ongeag lewensfase of beroep. Op alle lewensterreine, moet ons probeer om ons kennis op te bou en onsself te verbeter.

Skyfie 7: Maar lewenslange leer vind die beste plaas as ons dit met opset doen - dit kan gedoen word deur doelwitte te stel. 

Om doelwitte te stel gee vir jou langtermyn visie en korttermyn motivering. Dit fokus jou kennisverwerwing en help jou om jou tyd en jou hulpbronne te organiseer sodat jy die meeste van jou lewe kan maak. Dit is nuttig om kort-, medium- en langtermyndoelwitte  te hê.

Deur duidelik gedefinieerde doelwitte te stel, kan jy jou prestasie meet en trots wees op die bereiking van daardie doelwitte. Jou selfvertroue sal ook verbeter soos jy jou vermoë en bekwaamheid inspan om jou doelwitte te bereik.

Doelwitstelling help:
· om sekere dinge in jou lewe te bereik.
· om te onderskei tussen belangrik is en wat irrelevant / 'n afleiding is.
· jou te motiveer.
· ou selfvertroue te bou, deur die suksesvolle bereiking van doelwitte.

Begin deur eers jou lewenslange doelwitte te stel. Stel dan 'n vyfjaarplan van kleiner doelwitte wat jy moet bereik om jou lewenslange doelwitte te bereik. 

Hierdie proses is voortdurend. Jy moet jou doelwitte gereeld hersien en aanpas. Onthou om die bereiking van doelwitte te vier.

Onderwysersnota: Die onderstaande video-aktiwiteit is opsioneel en die inhoud is in die Inhoudsopsomming. Wees bewus van tydbeperkings. 

Kom ons kyk na 'n kort video oor hoe ons doelwitte vir ons groei kan stel. 
[bookmark: _Hlk145576810]Kyk: https://www.youtube.com/watch?v=cqRoGpSGFwk&t=3s (slegs vanaf 3 min 40s tot 6 min 42s) 
Voltooi Aktiwiteit 3 (Les 1 – Werkkaart) terwyl ons na hierdie video kyk. 

Nou dat ons doelwitte en doelwitstelling verstaan, wat is jou lewenslange doelwitte? Dink aan moontlike korttermyn-, medium- en langtermyndoelwitte. 
Hoe gaan jy te werk gaan om hulle te probeer bereik?
Voltooi Aktiwiteit 4 in (Les 1 – Werkkaart).

Skyfie 8:  Nelson Mandela het die kern van lewenslange leer so goed vasgevang met die volgende woorde:  "Onderwys is die kragtigste wapen waarmee die wêreld verander kan word." Mandela het geglo dat onderwys positiewe verandering kon aanbring en het 'n beroep op alle Suid-Afrikaners gedoen om kennis te koester en nooit op te hou leer nie.




3. ONDERRIG EN GROEPAKTIWITEIT (8 min) 				(Skyfies 9-11)	
Skyfie 9: MAAR as ons lewenslange leerders wil wees, veral as dit kom by formele leergeleenthede / opvoedkundige geleenthede (soos skoolbywoning, tersiêre opleiding of kursusse), moet ons maniere vind om hierdie formele studies te befonds / daarin te belê.

Skyfie 10: (Lees die uittreksel: Meer as die helfte van die jeug het nie geld om vir hul onderrig te betaal nie.)  Dit is 'n nasionale probleem dat studente sukkel om vir hul onderrig te betaal. 

Skyfie 11: Daar is baie verskillende maniere om befondsing vir verdere studies te bekom. Kom ons kyk na Aktiwiteit 5 (Les 1 – Werkkaart). 

(Onderwysersnota: Gee leerders 'n paar minute gee om te probeer om die aktiwiteit in hul groepe te voltooi voordat hulle die onderstaande lees. Hierdie inligting is ook in die Inhoudsopsomming beskikbaar)

Werk – Betaal vir jouself. Jy kan deeltyds werk of werk voordat jy begin studeer. Dit sal beteken dat jy baie gedissiplineerd moet wees om jou studies en werk gelyktydig te bestuur. Jy sal ook geld moet spaar om jou studies te betaal. Hierdie opsie is voordelig omdat jy werkservaring sal opdoen en goeie werksetiek en gewoontes sal aanleer terwyl jy die verantwoordelikheid aanneem om vir jouself te betaal. 

Meriete Beurs – Maatskappye bied dikwels meriete beurse aan belowende studente. Jy sal lyste van beskikbare beurse aanlyn kry. Tersiêre instellings dikwels 'n lys van beurse wat beskikbaar is. Die maatskappy vereis dikwels dat jy vir hulle werk nadat jy jou studies voltooi het – jy kry werkservaring en 'n werk nadat jy gegradueer het.

Beurs – 'n Beurs is 'n vorm van finansiële hulp aan studente vir verdere onderwys. Beurse word toegeken op grond van 'n stel kriteria soos akademiese meriete, diversiteit en inklusiwiteit, atletiese vaardighede en spesiale talente soos musiek, en natuurlik finansiële behoefte.

Lening – Groot banke bied studielenings aan. Jy moet vir 'n kursus geregistreer wees voordat jy om 'n lening aansoek doen en as jy minderjarig of werkloos is, sal 'n ouer/voog nodig hê om namens jou borg te teken. 

NSFAS finansiële skema – NSFAS is 'n regsliggaam wat deur die Departement van Onderwys befonds word. Hulle bied studiehulp aan akademies bekwame, voorgraadse studente wat vir die eerste keer studeer. Hierdie studente het dikwels nie die finansies het om te studeer nie. Dit was aanvanklik lenings, daarom moes die student die geld terugbetaal soos hulle kon sodra hulle begin werk het. Sedert 2018 het NSFAS egter in 'n beurs verander, indien jy ná 2017 met jou NSFAS-befondsing begin het, hoef jy niks terug te betaal nie. Dit is slegs 'n beurs vir studente wat nie toegang tot bankfinansiering, studielenings of beurse het nie. 




4. INDIVIDUELE AKTIWITEIT (10 min)					(Skyfie 12)

Skyfie 12: 
Ons het baie inligting in hierdie les gedek, laat ons die res van ons tyd gebruik om te oefen hoe vandag se onderwerp in die eksamen gevra kan word.

Voltooi Aktiwiteit 6 (Les 1 – Werkkaart). 

Wat jy nie in die klas voltooi nie, moet jy vir huiswerk klaarmaak. 

Onderwyser kan aan die einde van die les vir leerders die Les 1 – Werkkaart MEMO met antwoorde gee. 

